Hana Montana

„Hana Montana“ () – amerikiečių kurta situacijų komedija. Serialas Disney Channel kanalu pradėtas transliuoti 2006 m. kovo 24 d., o paskutinė serija parodyta 2011 m. sausio 16 d. „Haną Montaną“ sudaro keturi sezonai, parodytos iš viso 98 serijos. Serialą sukūrė prodiuseriai Steven Peterman ir Michael Porye. Serialo pagrindinė veikėja Miley Stewart (Miley Cyrus) gyvena dvigubą gyvenimą bandydama slėpti popžvaigždės personą Hannah Montana ir suderinti savo paprastos paauglės mergaitės socialinį gyvenimą. TV serialas „Hana Montana“ buvo sėkmingai rodytas ir Lietuvoje – šį serialą 2010 m. vasario 5 d. pradėjo rodyti TV3 televizija.

Apžvalga 
Miley Cyrus vaidinamas Miley Stewart personažas iš pirmo žvilgsnio niekuo neišsiskiria iš savo bendraamžių, bet tai tik priedanga. Į Malibu su tėčiu (Billy Ray Cyrus) atsikrausčiusi mergaitė turi didelę paslaptį, kurią žino tik artimiausi žmonės. Dieną ji lanko mokyklą, ruošia pamokas ir bendrauja su draugais, o vakarais virsta tikra popscenos žvaigžde Hana Montana. Kaip ir kiekvienas šlovės skonį pajutęs atlikėjas, Hana vis sunkiau kovoja su populiarumu – dvigubas žaidimas ją ne tik išmuša iš vėžių, bet ir priverčia pasinerti į nutrūktgalviškiausius nuotykius.

Pagrindiniai aktoriai 

 Miley Cyrus (Mailė Sairus) vaidina Mailę Stiuart (Miley Stewart) – tai pagrindinis TV serialo „Hana Montana“ personažas. Iš vienos pusės, Mailė gyvena ramų, niekuo neišsiskiriantį paauglišką gyvenimą, kuris yra pilnas jaunatviškos meilės, klaidų ir džiaugsmo akimirkų, iš kitos pusės, Mailė yra viena iš populiariausių pop žvaigždžių – Hana Montana. Pirmoje serialo serijoje Mailė atskleidžia savo dvigubo gyvenimo paslaptį savo geriausiai draugei Lilei (Emily Osment) ir tuomet prasideda Mailės kova tarp populiarumo ir paprastumo.

 Emily Osment (Emilė Osment) vaidina Lilę Truskot (Lilly Truscott), kuri pasižymi energingumu, kėblumu ir noru išlikti gera drauge Mailei. Pirmuose sezonuose Lilė yra vaizduojama kaip Mailės geriausia draugė, kuri stengiasi padėti Mailei saugoti jos paslaptį ir išlikti nepastebėtai. Vėlesnėse serialo serijose, Lilė (Emily Osment) įsitraukia į Mailės (Miley Cyrus) chaotišką pasaulį ir sukuria savo personažą „Lolą“ (Lola Luftnagle), kad galėtų dar labiau padėti Mailei apsaugoti savo tapatybę.

 Mitchel Musso (Mičelas Muso) vaidina Oliverį Okeną (Oliver Oken). Šis personažas yra taip pat vienas geriausių Mailės draugų, kuris seriale vaizduojamas kaip didžiausias Hanos Montanos (Hannah Montana) gerbėjas, kuris nežino, kad jo draugė, iš tiesų, yra jo mėgstamiausia atlikėja. Vėliau Lilė atskleidžia Mailės paslaptį jų artimam draugui Oliveriui (Oliver Oken). Jacksonas dirba Rico Suave vietiniame paplūdimio maisto stende; jis ir Rico dažnai dalyvauja laidos siužetuose. Miley ir jos draugai pradeda lankyti vidurinę mokyklą antro sezono pradžioje, o trečiame sezone Lilly ir Oliveris užmezga romantiškus santykius.

 Jason Earles (Džeisonas Erlas) vaidina Džaksoną Stiuartą (Jackson Stewart) – šis personažas atlieka Mailės brolio rolę. Džaksonas pasižymi nerūpestingumu ir nesupratingumu. Šis personažas taip pat yra vaizduojamas kaip mergišius, kurio partnerės keičiasi kiekvieną serialo epizodą. Džaksonas dirba Rico Suave vietiniame paplūdimio maisto stende.

 Billy Ray Cyrus (Bilis Ray Sairus) vaidina Robį Stiuart (Robby Stewart), kuris atlieka Mailės tėčio rolę. Bilis (Billy Ray Cyrus), kaip seriale (Hannah Montana), taip pat ir realybėje yra Mailės (Miley Cyrus) tėtis. Seriale Bilis yra vaizduojamas kaip idealus tėtis, kuris padeda Mailei ne tik išlaikyti balansą tarp paaugliško gyvenimo ir pop žvaigždės įvaizdžio, bet ir prodiusuoja, kuria dainas, kurias po to atlieka Mailės personažas – Hana Montana (Hannah Montana).

Muzika 
Seriale „Hana Montana“ galima išgirsti originalią muziką; „Disney“ išleido visus dainų albumus. Miley Cyrus atlieka Hannah Montana vaidmenį ir dainuoja teminę serialo dainą „The Best of Both Worlds“. 2006 m. balandžio mėnesį buvo numatyta, kad dainų albumas bus išleistas antroje metų pusėje, o kitais metais bus išleista studijos versija. Albumas buvo išleistas 2006 m. spalio mėnesį; daugelyje dainų tekstų kalbama apie slaptą Mailės Stiuart tapatybę. Dainų autoriaus Matthew Gerrardas tikslas buvo seriale girdimose dainose įtraukti pagrindinę Hanos Montanos mintį. Jeannie Lurie paaiškino, kad dainų kūrėjų komandai buvo svarbu kiekvienos dainos tekste užfiksuoti veikėjos mintis ir vidinius jausmus. Albumai „Hannah Montana 2: Meet Miley Cyrus“ (2007), „Hannah Montana 3“ (2009) ir „Hannah Montana Forever“ (2010 m.) buvo išleisti taip, kad sutaptų su atitinkamais sezonais. Lyrinės temos vėliau tapo brandesnės ir atspindėjo serialo pagrindinę mintį.

JAV televizijos reitingai 
Serialo „Hannah Montana“ premjera buvo parodyta 2006 m. kovo 24 d. ir sulaukė 5,4 mln. žiūrovų. 2006 m. tai buvo aukščiausią įvertinimą pelnęs premjerinis epizodas „Disney Channel“ istorijoje.

Išnašos

Šaltiniai 
 themoviedb.org (2013) Prieiga internete: https://www.themoviedb.org/tv/4610-hannah-montana
 nytimes.com (2006). Hannah Montana and Miley Cyrus: A Tale of Two Tweens. Prieiga internete: https://www.nytimes.com/2006/04/20/arts/television/20cyru.html
 thecrimson.com (2021) I’ll Always Remember You: Celebrating 15 Years of ‘Hannah Montana’. Prieiga internete: https://www.thecrimson.com/article/2021/3/30/hannah-montana-15-year-anniversary/

Nuorodos 

 Žiūrėti serialą
 
 Hana Montana (TV serialas) svetainėje Fandom.com

JAV televizijos serialai
Komedijos (serialai)